**ADVAR ÆLDRE MOD TELEFONSVINDEL**

Ældre borgere bliver forsat udsat for telefonsvindel, hvor kriminelle udgiver sig for at være fra politiet, banken eller anden offentlig myndighed. Ud over store økonomiske tab, er der ofte også psykiske følger som skyld og skam forbundet med at være blive svindlet.

Det kan være svært at gennemskue, men en grundlæggende huskeregel er, at ingen - hverken politiet, banker eller andre offentlige myndigheder vil ringe og bede om at få adgang til din netbank, bede dig om at overføre penge eller få andre personlige oplysninger som fx koder til MitID. Heller ikke via sms eller mail.

Vi har brug for din hjælp til at sprede budskabet. Vi ved, at ældre lytter til gode råd fra familie og venner – Spred budskaber ved at dele opslaget og tag en god snak med dine forældre, bedsteforældre, naboer osv. om telefonsvindel.

HUSK DE GODE RÅD

* Smæk røret på!
* Ring til banken, eller den myndighed, de foregiver at ringe fra, hvis du er det mindste i tvivl.
* Det er svindel, hvis nogen ringer og beder dig overføre penge.

Tak for hjælpen og pas på hinanden